Olcsva Község Önkormányzata Képviselő-testületének

3/2019. (III.1.) önkormányzati rendelete

az EFOP 1.5.3-16-2017-00111 számú projekt keretében középiskolai tanulók, és felsőoktatási hallgatók tanulmányi ösztöndíjáról

Olcsva Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. CLXXXIX. törvény 13. § (1) bekezdés 15. pontjában meghatározott feladatkörében eljárva a következőket rendeli el:

1. Fejezet

Általános rendelkezések

1. A rendelet hatálya

1. § (1) A rendelet tárgyi hatálya kiterjed az EFOP 1.5.3-16-2017-00111 számú, „Humán szolgáltatások fejlesztése Vásárosnaményban és térségében” című pályázat (a továbbiakban: Pályázat) keretében Olcsva Község Önkormányzata (a továbbiakban: Önkormányzat) által alapított ösztöndíjra.

(2)Személyi hatálya Olcsva község közigazgatási területén lakóhellyel rendelkező, nappali tagozaton, hazai középiskolai, vagy felsőfokú oktatási intézményben tanulói/hallgatói jogviszony keretében tanulmányait folytató - magyar állampolgársággal rendelkező természetes személy - tanulókra (a továbbiakban: pályázó vagy támogatott) terjed ki.

1. Értelmező rendelkezések
2. § E rendelet alkalmazásában:
3. lakóhely: a polgárok személyi adatainak és lakcímének nyilvántartásáról szóló törvény szerint;
4. hátrányos és halmozottan helyzetű: a gyermekek védelméről és gyámügyi igazgatásról szóló törvényben foglaltak szerint.
5. közösségi szerepvállalás: az adott iskola, egyetem, helyi önkormányzat működésében való aktív szerepvállalás, illetve tanulmányi, vagy sportversenyeken való részvétel.
6. önkéntes munka: a közérdekű önkéntes tevékenységről szóló törvény szerint végzett tevékenység.
7. Fejezet

Tanulmányi ösztöndíj támogatás feltétele,
az ösztöndíj-véleményező testület

3. A tanulmányi ösztöndíj támogatásra való jogosultság feltételei, mértéke és tartama

3. § (1) Tanulmányi ösztöndíj támogatásban részesülhet az a pályázó, aki

a) Olcsva község közigazgatási területén állandó lakóhellyel rendelkezik és magyar állampolgár,

1. nappali tagozaton, hazai középiskolai, vagy felsőfokú oktatási intézményben tanulói/hallgatói jogviszony keretében folytatja, nem utolsó évesként tanulmányait,
2. a rendelet hatálybalépését megelőző lezárt félévben legalább 3,51 tanulmányi átlageredményt ért el,
3. középfokú tanulmányok folytatása esetén állandó lakhelyén vagy képzési helyén igazoltan közösségi szolgálatot teljesít vagy teljesített.

(2) A tanulmányi ösztöndíj összege a 2018/2019-es tanév februártól júniusig (a továbbiakban: II. félév) és a 2019/2020-as tanév szeptemberétől januárig (a továbbiakban: I. félév) terjedő 5-5 hónapos időtartamra havonta 10000 Ft pályázónként, amely a pályázat benyújtásakor folyamatban lévő tanulmányi félévtől kezdődően jár úgy, hogy

1. a tanulmányi ösztöndíjszerződés megkötésekor a 2018/2019-es tanév II. félévre járó tanulmányi ösztöndíj a tanulmányi ösztöndíj szerződés megkötését követő 15 napon belül egy összegben, valamint
2. 2019/2020-as tanév I. félévre járó tanulmányi ösztöndíj szintén egy összegben kerül átutalásra atárgyév szeptember 15. napjáig a pályázó által megjelölt pénzforgalmi számlára a tanulói/hallgatói jogviszony és a tanulmányi eredmény igazolását követően.
3. A tanulmányi ösztöndíjban legfeljebb 2 fő – 1 fő középiskolai tanuló és 1 fő felsőfokú oktatási intézmény hallgatója – részesülhet. Amennyiben a benyújtott pályázatok ezen keretszámok feltöltését nem teszik lehetővé, úgy azok között a támogatás elbírálója átcsoportosítást hajthat végre.
4. A tanulmányi ösztöndíj kizárólag az aktuális félévre vonatkozó, igazoltan aktív tanulói/hallgatói jogviszony időtartama alatt folyósítható.
5. A tanulói/hallgatói jogviszony szüneteltetése esetén a tanulmányi ösztöndíj folyósítása is szünetel.
6. Az Önkormányzat a tanulmányi ösztöndíj forrását a Pályázat terhére biztosítja.
7. A tanulmányi ösztöndíjat az Önkormányzat utalja át, továbbá viseli a folyósítással kapcsolatban felmerülő költségeket.

4.§ Nem részesíthető tanulmányi ösztöndíj támogatásban az a pályázó:

1. aki középiskolai vagy felsőoktatási tanulmányai során évfolyamot ismételt,
2. akinek a rendelet hatálybalépése előtt lezárt félév végén valamely tantárgyból elégtelen osztályzata volt,
3. akinek a rendelet hatálybalépése előtt lezárt félév során igazolatlan hiányzása volt,
4. aki a rendelet hatálybalépése előtt lezárt félév során osztályfőnöki, szaktanári vagy igazgatói figyelmeztetés, megrovás büntetésben részesült.
5. Fejezet

Eljárási szabályok

4.Pályázati felhívásra vonatkozó szabályok

5. § (1) A Képviselő-testület a rendelet hatálybalépésétől számított 10 napon belül dönt a pályázati felhívás tartalmáról.

(2) A tanulmányi ösztöndíjra vonatkozó pályázati felhívást a polgármester haladéktalanul közzé teszi a község internetes felületén, a községháza hirdetőtábláján.

6.§ (1) A pályázati felhívás legalább a következőket tartalmazza:

1. a pályázók körének pontos megjelölését,
2. az elnyerhető tanulmányi ösztöndíj összegét, időtartamát és feltételeit,
3. a pályázat benyújtásának módját és határidejét,
4. a pályázat elbírálásának rendjét és határidejét,
5. a maximálisan támogatható pályázatok számát,
6. a rendelkezésre álló forrás keretösszegét,
7. tájékoztatást arról, hogy a pályázó a pályázat benyújtásával hozzájárul ahhoz, hogy a benyújtott pályázatában megjelölt személyes adatait a pályázatot értékelő, a döntést előkészítő és döntéshozó személyek megismerjék, a pályázattal kapcsolatos feladataik ellátása során kezeljék, valamint azt, hogy a tanulmányi ösztöndíj elnyerése esetén nevét és a tanulmányi ösztöndíj összegét az Önkormányzat nyilvánosságra hozza.

(2) Pályázni a pályázati felhíváshoz csatolt pályázati űrlap benyújtásával az abban meghatározott kötelező dokumentumok csatolásával lehet.

1. A pályázati űrlaphoz csatolni kell:
2. a pályázó személyi igazolványának és lakcímkártyájának másolatát,
3. az oktatási intézmény aktuálisfélévre szóló igazolását a tanulói/hallgatói jogviszonyról,
4. a tárgyidőszakot megelőző lezárt félév tanulmányi eredményét igazoló félévi értesítő másolatát, felsőoktatásban tanulók esetén a vizsgaeredmények átlagát igazoló okiratot, elektronikus tanulmányi rendszerekből kinyomtatott, az intézmény által hitelesített dokumentumot,
5. amennyiben releváns, a pályázó hátrányos helyzetének fennállását igazoló határozat másolatát, valamint
6. a felhívásban megjelölt egyéb nyilatkozatokat.
7. Pályázatok benyújtása

7. § (1) A pályázatokat egy eredeti példányban, zárt borítékban - a postai küldeményként vagy személyesen - kell benyújtani úgy, hogy az a pályázati felhívásban megjelölt határnapig megérkezzen az Önkormányzathoz.

1. A pályázati határnapot követően beérkezett pályázatok érvénytelenek.
2. A hiányosan, vagy nem megfelelően kitöltött pályázati űrlap javítására, a hiányzó mellékletek benyújtására a pályázatok benyújtására nyitva álló határidő leteltét követően egy alkalommal, a hiánypótlási felhívásban megjelölt határidő leteltéig van lehetőség. A hiánypótlási határidő elmulasztása jogvesztő.
3. A pályázatok elbírálása

8. § (1) A Képviselő-testület a határidőben benyújtott, formailag megfelelő pályázatokat megvizsgálja, rangsorolja majd az ösztöndíj odaítéléséről zárt ülés keretében dönt.

(2) A benyújtott és érvényes pályázatok rangsorolása során – a lenti sorrend szerint - előnyt élvez az, aki:

1. felsőfokú tanulmányokat folytató hallgató legalább 4,0-es, míg középiskolai tanuló esetében 4,5-es tanulmányi átlaggal rendelkezik a vizsgált időszakokban,
2. hátrányos, vagy halmozottan hátrányos helyzetű,
3. magasabb óraszámban történő közösségi szerepvállalás, önkéntes tevékenység végzése az adott oktatási intézményben, vagy lakóhelyén,
4. más ösztöndíjban nem részesül.

(3) A Képviselő-testület döntése ellen jogorvoslatnak helye nincs. Jogszabálysértésre hivatkozással a Vásárosnaményi Járásbírósághoz címzett keresettel lehet fordulni.

1. A döntésről a pályázókat az Önkormányzat postai küldemény útján - a döntés meghozatalát követően - haladéktalanul értesíti.

7. A tanulmányi ösztöndíjszerződés megkötése, tartalma

9. § (1) A támogatásban részesülő pályázóval az Önkormányzat a döntés meghozatalától számított 15 napon belül tanulmányi ösztöndíjszerződést köt.

(2) A tanulmányi ösztöndíjszerződés legalább a következőket tartalmazza:

1. a szerződő felek azonosító adatait,
2. a tanulmányi ösztöndíj forrását,
3. a tanulmányi ösztöndíj összegét,
4. a tanulmányi ösztöndíj folyósításának módját és ütemezését,
5. a támogatottat terhelő kötelezettségeket,
6. az e rendeletben, valamint a tanulmányi ösztöndíjszerződésben vállalt kötelezettségek megszegésének esetén alkalmazandó, a tanulmányi ösztöndíj visszafizetésére vonatkozó szabályokat,
7. a pályázó arra vonatkozó nyilatkozatát, hogy nevét és a pályázaton általa elnyert tanulmányi ösztöndíj összegét az Önkormányzat nyilvánosságra hozhatja.

(3) Az Önkormányzat a honlapján nyilvánosságra hozza tanulmányi ösztöndíjban részesített támogatott nevét, valamint a tanulmányi ösztöndíj összegét.

8. A tanulmányi ösztöndíjban részesülő személy kötelezettsége

10. § A tanulmányi ösztöndíjban részesülő köteles:

1. a tanulmányi ösztöndíj folyósításának ideje alatt a tanulói/hallgatóijogviszonyát a folyósítás végéig fenntartani és azt igazolni,
2. a tanulmányi ösztöndíj folyósításának végéig a 3. § (1) bekezdés c) pontja szerint elvárt tanulmányi átlag teljesítését igazolni,
3. a pályázati űrlapon megjelölt adatainak változásáról az Önkormányzatot 15 napon belül értesíteni és
4. a tanulmányi ösztöndíjszerződés megszűnéséig az Önkormányzattal együttműködni.

9. A tanulmányi ösztöndíj megszüntetése és visszafizetése

11.§ A tanulmányi ösztöndíjra való jogosultságot meg kell szüntetni, és - a c) pont kivételével – a támogatottat a folyósított tanulmányi ösztöndíj teljes összegének vagy arányos részének visszafizetésére kell kötelezni, ha a támogatott:

1. tanulói/hallgatói jogviszonya bármely okból megszűnik,
2. a pályázati eljárás során valótlan adatot közölt, vagy az Önkormányzatot bármilyen módon megtévesztette,
3. a támogatott 3. § (1) bekezdés c) pontja szerint elvárt tanulmányi átlagot nem teljesíti, vagy annak teljesítését nem igazolja,
4. a tanulmányi ösztöndíjra való jogosultság megszüntetését bármely okból kéri.
5. Fejezet

Záró rendelkezések

1. § Ez a rendelet kihirdetése napján lép hatályba.

 Huszti József dr. Deák Ferenc

 polgármester jegyző

Z Á R A D É K :

A rendelet 2019. március 1. napján került kihirdetésre.

Olcsva, 2019. március 1.

 dr. Deák Ferenc jegyző

1. *melléklet a 3/2019. (III.01.) önkormányzati rendelethez*

**EFOP-1.5.3-16-2017-00111 KÓDSZÁMÚ**

**„Humán szolgáltatások fejlesztése Vásárosnaményban és térségben” című pályázat**

**ÖSZTÖNDÍJPROGRAM**

**PÁLYÁZATI ŰRLAP**

A pályázati űrlap kitöltése kötelező! Amennyiben a pályázat kitöltése kézzel történik, kérjük NYOMTATOTT NAGY BETŰKET használjon!

1. **A PÁLYÁZÓ ADATAI**

**1.1. Személyes adatok**

|  |  |
| --- | --- |
| **Név:** |  |
| **Lakcím:** |  |
| **Szül. hely, idő:** |  |
| **Anyja leánykori neve:** |  |
| **Lakóhely (állandó lakcím):** |  |

**1.2. Tanulmányokra vonatkozó adatok**

|  |  |
| --- | --- |
| Tanulói jogviszonya (kérjük, aláhúzással jelölje):  | Középiskolai tanuló Felső oktatásban hallgató  |
| Megkezdett évfolyam száma a 2018/2019. tanévben: |  |
| Középiskolai vagy felsőoktatási tanulmányai során ismételt-e évfolyamot (kérjük, aláhúzással jelölje):  | IGEN / NEM |
| 2018/2019. év I. félévi tanulmányi átlaga (hagyományos átlagszámítás szerint, a magatartás és szorgalom jegyek kivételével):  |  |
| A kiválasztás alapjául szolgáló tanulmányi átlag valamely tantárgyi osztályzata elégtelen (kérjük, aláhúzással jelölje):  | IGEN / NEM |
| Igazolatlan hiányzások száma 2018/2019. tanév I. félévében (órában):  |  |
| Igazgatói, osztályfőnöki, szaktanári megrovásban részesült a 2018/2019. tanév I. félévében (kérjük, aláhúzással jelölje): | IGEN / NEM |
|

|  |  |
| --- | --- |
| Részesül-e más (tanulmányi/szociális) ösztöndíjban:(IGEN válasz esetén az ösztöndíj típusa/összege):……………………………………………………………………………….………………………………………………………………………………. | IGEN/NEM |

 | IGEN/NEM |

**1.3. Kapcsolattartási adatok**

E-mail cím:

Telefonszám:

**2. AZ OKTATÁSI INTÉZMÉNY ADATAI**

Az intézmény neve:

Címe:

OM azonosítója:

**3. NYILATKOZATOK**

3.1. Kijelentem, hogy a fenti adatok a valóságnak megfelelnek.

3.2. Az információs önrendelkezési jogról és az információszabadságról szóló 2011. évi CXII. törvény 5. § (1) bekezdése alapján hozzájárulok, hogy az önkormányzat az általam közölt személyes adataimat kezelje, a szükséges igazolásokat megkérje.

3.3. Tudomásul veszem, hogy valótlan adatközlés esetén a jogosulatlanul és rosszhiszeműen igénybe vett, már kiutalt ösztöndíjat a folyósító szerv visszaköveteli.

3.4. Az ösztöndíj folyósítását (kitöltendő) a

 -nál (hitelintézet neve) vezetett

 - - számú bankszámlára átutalni szíveskedjenek.

*Kelt.: ………………….. , hónap nap*

Aláírás (kiskorú pályázó esetén törvényes képviselő is aláír):

 Pályázó Szülő/Törvényes képviselő

**A PÁLYÁZATHOZ AZ ALÁBBI DOKUMENTUMOK BENYÚJTÁSA SZÜKSÉGES:**

* Tanulói/hallgatói jogviszony-igazolás;
* Tanulmányi eredmény igazolása (a megelőző, 2018/2019. I. félévi értesítőről, vizsgajegyek átlagáról készített, az iskola által hitelesített másolat, elektronikus tanulmányi rendszerekből kinyomtatott, az intézmény által hitelesített dokumentum);
* Hátrányos, halmozottan hátrányos helyzet igazolása (területileg illetékes jegyző által kiadott igazolás/határozat másolati példánya, melyre „az eredetivel mindenben megegyező másolat” szöveg kerül felvezetésre a tanuló és törvényes képviselője aláírása mellett);
* Állandó lakóhely igazolása (lakcímkártya másolata, melyre „az eredetivel mindenben megegyező másolat” szöveg kerül felvezetésre a tanuló és törvényes képviselője aláírása mellett);
* Magyar állampolgárság igazolása (a személyi igazolvány másolata, melyre „az eredetivel mindenben megegyező másolat” szöveg kerül felvezetésre a tanuló és törvényes képviselője aláírása mellett);
* Közösségi szerepvállalásról és az elvégzett önkéntes tevékenységről az intézmény által kiadott igazolás;
* Középfokú oktatási intézményben tanuló esetén az eddig végzett közösségi szolgálatról igazolás (KÖSZI füzet intézmény által hitelesített másolata);